Ørskovværftet i Frederikshavn har besøg af en meget stor gæst for tiden. Verdens største forsyningsskib, North Sea Giant, har nemlig lagt til kaj i Frederikshavn. Offshore Service-fartøjet sejler blandt andet ud med olie til de skibe, der ikke kan gå i havn. North Sea Giant er 161 meter langt og 30 meter bredt og har blandt andet egen helikopterplads. Skibet er i Frederikshavn for at blive gjort klar til en opgave, hvor skibet skal reparere olieledninger på havets bund. Ud over North Sea Giant ligger yderligere tre store skibe til kaj ved Ørskovværftet i Frederikshavn.

Opsummering:
Verdens største Offshore Service fartøj har lagt til kaj i Frederikshavn.